stanford-oval/wikipedia huggingface dataset:
יחסי אוסטרליה–הונגריה
יחסי סחר

סך המסחר הדו-צדדי בסחורות בשנת 2019 הוערך ב-818 מיליון דולר, והיבוא מהונגריה הסתכם ב-756 מיליון דולר. הייצוא ההונגרי לאוסטרליה כלל בעיקר כלי רכב ממונעים; מכונות משרדיות; ציוד מעגלים חשמליים; ונגררים, חצי נגררים ומכולות. היצוא העיקרי של אוסטרליה היה ציוד טלקום וחלקים; ותרופות.
סך המסחר בשירותים בשנת 2019 עמד על 75 מיליון דולר, כאשר מאזן הסחר היה מעט לטובת אוסטרליה. סך ההשקעות האוסטרליות בהונגריה בשנת 2019 עמד על 599 מיליון דולר לעומת ההשקעה ההונגרית באוסטרליה על 42 מיליון דולר.
נציגויות דיפלומטיות

אוסטרליה מחזיקה בהונגריה שגרירות בבודפשט.
הונגריה מחזיקה באוסטרליה שגרירות בקנברה, קונסוליה כללית בסידני וקונסוליות כבוד באדלייד, בריזביין ומלבורן.
יחסי אוסטרליה–האיטי

| יחסי אוסטרליה–האיטי |
| --- | --- |
אוסטרליה: האיטי


אוסטרליה: האיטי
שטח (בקילומטר רבוע)
7,741,228: 27,750
אוכלוסייה
26,778,707: 11,806,074
תמ"ג (במיליוני דולרים)
1,723,827: 19,851
תמ"ג לנפש (בדולרים)
64,373: 1,681
משטר
מונרכיה חוקתית: דמוקרטיה נשיאותית

יחסי אוסטרליה–האיטי הם היחסים הדיפלומטיים הרשמיים שבין הקהילייה של אוסטרליה לבין רפובליקת האיטי.
סקירה כללית

היחסים בין הקהילייה של אוסטרליה לבין האיטי כוננו בשנת 2000 לאחר שהראו אינטרסים משותפים בפורומים מולטילטרליים שונים. היחסים בין שתי המדינות מופקדים על הנציבות הגבוהה האוסטרלית בפורט אוף ספיין, בירת טרינידד וטובגו. מן הצד השני פתחה האיטי קונסוליה רשמית בבריזביין בשנת 2019. במפקד האוכלוסין האוסטרלי בשנת 2016 הזדהו כמאה אוסטרלים כילידי האיטי.
שתי המדינות הן חברות בארגון האומות המאוחדות. שוק התיירות שבין שתי המדינות הוא זניח - בין האיטי לאוסטרליה עברו פחות ממאתיים ועשר מטיילים בשנת 2017. בין שתי המדינות מפגש רם דרג אחד בלבד, שנערך בגרנדה בשולי ועידת CARICOM. במפגש נפגשה שרת החוץ האוסטרלית ג'ולי בישופ עם נשיא האיטי ז'ובנל מואיז.
אוסטרליה מפעילה בהאיטי תוכנית עזרה הומניטרית בשם Direct Aid Program שעוזרת בשיפור איכות החיים במדינה, במיוחד לאחר סופות ואסונות טבע גדולים שקורים במדינה. בין פעולות התוכנית שיפור איכות המים לשתייה, עזרה באספקת החשמל, אספקת מזון ועזרה רפואית לאזרחים. התוכנית סיפקה להאיטי 26 מיליון דולר עזרה הומניטרית לאחר רעידת האדמה בהאיטי ב-2010. הציבור האוסטרלי תרם מכספו האישי 26.7 מיליון דולר נוספים. עזרה הומניטרית נוספת להאיטי היא זו שניתנה לאחר הוריקן מת'יו ב-2016.
נציגויות דיפלומטיות

האיטי אינה מיוצגת באוסטרליה בדרג השגרירות. האיטי מיוצגת באוסטרליה בדרג הקונסולרי באמצעות קונסוליה רשמית שהיא מחזיקה בעיר בריזביין.
אוסטרליה אינה מיוצגת בהאיטי, הן בדרג השגרירות והן בדרג הקונסולרי. אוסטרליה האמינה את נציבותה הגבוהה בפורט אוף ספיין, בירת טרינידד וטובגו, על האיטי.
יחסי ארמניה–טג'יקיסטן

| יחסי ארמניה–טג'יקיסטן |
| --- | --- |
ארמניה: טג'יקיסטן


ארמניה: טג'יקיסטן
שטח (בקילומטר רבוע)
29,743: 144,100
אוכלוסייה
2,968,413: 10,639,944
תמ"ג (במיליוני דולרים)
24,212: 12,061
תמ"ג לנפש (בדולרים)
8,157: 1,134
משטר
רפובליקה

יחסי ארמניה–טג'יקיסטן מתייחסים ליחסים הדיפלומטיים שבין ארמניה לטג'יקיסטן. שתי המדינות כוננו יחסים דיפלומטיים ב-12 באוקטובר 1992. שתי המדינות נמצאות במספר ארגונים בינלאומיים ואזורים, כגון האומות המאוחדות, OSCE,‏ CSTO ו-EEA. ארמניה מיוצגת בטג'יקיסטן באמצעות שגרירותה באשגבאט, טורקמניסטן ויש לה קונסוליית כבוד בדושנבה. טג'יקיסטן מיוצגת בארמניה באמצעות שגרירותה במוסקבה, רוסיה.
ביקורים רמי דרג > ביקורים מארמניה בטג'יקיסטן

נשיא ארמניה רוברט קוכריאן (אפריל 2002)
שר החוץ ורטן אוסקניאן (אפריל 2003)
נשיא ארמניה סרז' סרקיסיאן (אוגוסט 2011)
נשיא ארמניה סרז' סרקיסיאן (ספטמבר 2015)
ביקורים רמי דרג > ביקורים מטג'יקיסטן בארמניה

נשיא טג'יקיסטן אמומאלי רחמון (2003)
נשיא טג'יקיסטן אמומאלי רחמון (2004)
נשיא טג'יקיסטן אמומאלי רחמון (2005)
נשיא טג'יקיסטן אמומאלי רחמון (2010)
נשיא טג'יקיסטן אמומאלי רחמון (2017)
יחסי אוסטרליה–הוותיקן

| יחסי אוסטרליה – קריית הוותיקן |
| --- | --- |
אוסטרליה: קריית הוותיקן


אוסטרליה: קריית הוותיקן
שטח (בקילומטר רבוע)
7,741,228: 0.49
אוכלוסייה
26,778,707: 498
תמ"ג (במיליוני דולרים)
1,723,827: 
תמ"ג לנפש (בדולרים)
64,373: 
משטר
מונרכיה חוקתית   דמוקרטיה פרלמנטרית: מונרכיה אבסולוטית תאוקרטית

יחסי אוסטרליה–הוותיקן הם היחסים הדיפלומטיים הרשמיים שבין הקהילייה של אוסטרליה לבין הכס הקדוש הפועל מקריית הוותיקן כישות טריטוריאלית עצמאית.
סקירה כללית

אוסטרליה והכס הקדוש מקיימים יחסים דיפלומטיים החל משנת 1973, ויחסים אקומניים החל משנת 1914. ימי השנה ה-40 וה-100 לכל אחד משני סוגי היחסים בין שתי הישויות נערכו באוסטרליה בשנת 2014.
הכס הקדוש מחזיק שגרירות בקנברה החל משנת 1973.
החל משנת 2008 אוסטרליה מחזיקה שגרירות ברומא ושגריר תושב בוותיקן. המהלך נתן לאוסטרליה את האפשרות לנהל עם הוותיקן דיאלוג בנוגע לביטחון גלובלי ואזורי, חופש דת, הלגיטימיות של אמונות ודתות שונות מן הנצרות, ותפקידה של הדת בפוליטיקה הכלל עולמית.
ייצוג

אוסטרליה מיוצגת בוותיקן באמצעות שגרירות שהיא מחזיקה באופן רשמי בקריית הוותיקן, אך בפועל ממוקמת על גבול הוותיקן-איטליה,[דרושה הבהרה] בשטחה המוניציפלי של העיר רומא, בירת איטליה.
הוותיקן מיוצגת באוסטרליה באמצעות שגרירות שהיא מחזיקה בקנברה, בירת המדינה.
יצחק לב-ארי

| --- | --- |
אין תמונה חופשית
 לידה:  1949
 פטירה:  יולי 2012 (בגיל 63 בערך)
 מדינה:  ישראל 
 השתייכות:   צבא הגנה לישראל
 דרגה:    תת-אלוף
 תפקידים בשירות
 מפקד גדוד 9  מפקד גדוד 532  מפקד חטיבה 889  מפקד חטיבה 130  ראש חטיבת ההדרכה במפקדת חילות השדה
 פעולות ומבצעים
   מלחמת ששת הימים   מלחמת ההתשה   מלחמת יום הכיפורים   מלחמת לבנון
 
יצחק (איציק) לב-ארי (1949 – יולי 2012) היה קצין צה"ל בדרגת תת-אלוף. פיקד על חטיבות שריון ושימש ראש חטיבת ההדרכה במפקדת חילות השדה.
לב-ארי התגייס לצה"ל ב-1967 ועשה את שירותו הצבאי בחיל השריון. הוא פיקד על גדוד 9 בחטיבה 14. ב-1979 מונה למפקד גדוד 532 (קורס מפקדי טנקים) בחטיבה 460. בהמשך שירותו פיקד על חטיבה 889 באוגדה 440 ובשנים 1991 עד 1993 פיקד על חטיבה 130 בעוצבת עידן. לב-ארי היה מפקדה הראשון של מחלקת הבטיחות במפח"ש (מבק"א) וראש חטיבת ההדרכה.
לאחר שחרורו עבד ברפאל - מערכות לחימה מתקדמות, היה בעל חברת שירותי ייעוץ והיה ממקימי עמותת אור ירוק.
הערות שוליים

↑  עלומה ראם, השיטה הגלילית, אתר זרוע היבשה, 24 בנובמבר 2011
↑  איתי רום, ‏שליט נאור, באתר גלובס, 16 ביוני 2005
יחסי ארמניה–גאורגיה

| יחסי ארמניה–גאורגיה |
| --- | --- |
ארמניה: גאורגיה


ארמניה: גאורגיה
שטח (בקילומטר רבוע)
29,743: 69,700
אוכלוסייה
2,968,413: 3,807,418
תמ"ג (במיליוני דולרים)
24,212: 30,536
תמ"ג לנפש (בדולרים)
8,157: 8,020
משטר
רפובליקה: דמוקרטיה פרלמנטרית

היחסים בין רפובליקת ארמניה וגאורגיה הם היחסים בין שתי המדינות השכנות רפובליקת ארמניה וגאורגיה, שנוסדו ב-17 ביולי 1992. למרות העובדה כי עד כה נחתמו למעלה מ-80 הסכמים שונים בין גאורגיה לארמניה, עם זאת, לשתי המדינות יש מבטים שונים על יחסי החוץ שלהן. ארמניה תומכת ברוסיה במדיניות חוץ, חברה באיחוד הכלכלי האירואסייתי ומקיימת יחסים מתוחים עם אזרבייג'ן וטורקיה. לעומת זאת, גאורגיה המכוונת למערב, לא מקיימת יחסים דיפלומטיים עם רוסיה, הטילה סנקציות נגד רוסיה בשנת 2014, ובנוסף, היא עובדת יחד עם אזרבייג'ן ועם טורקיה. אורך הגבול המדיני בין המדינות הוא 219 ק"מ.
היסטוריה

בסוף המאה ה-12 עד תחילת המאה ה-13 היו חלקים ניכרים משטחי ארמניה תלויים בממלכת גאורגיה. בתקופה זו התקיימה נסיכות ארמנית של זקארידים. בהמשך, הממלכות הארמניות והגאורגיות היו תלויות באימפריה העות'מאנית ובפרס, ובמאה ה-19 נכבש הקווקז על ידי האימפריה הרוסית בשלבים והנסיכויות הגאורגיות והארמניות הפכו לחלק ממלכות המשנה של הקווקז שבירתה טביליסי. העיר פרחה באותה תקופה והיגרו אליה רבים מתושבי הקווקז. בשלב מסוים היו הארמנים רוב בבירה. במלחמת האזרחים ברוסיה ייסדו ארמניה וגאורגיה, רפובליקות דמוקרטיות קצרות מועד ואף ניהלו מלחמת גבולות ב-1918 עד לסיפוחן לברית המועצות. תנועת היפרדות חזקה קמה בשתי הרפובליקות בתקופה שלאחר מלחמת העולם השנייה, ובמהלך הפרסטרויקה, גאורגיה וארמניה, יחד עם המדינות הבלטיות, נלחמו באופן פעיל למען הפרישה מברית המועצות ואף סירבו לקיים משאל עם בנושא שימור ברית המועצות במרץ 1991.
היחסים כיום

היחסים הדיפלומטיים הדו-צדדיים החלו ב-17 ביולי 1992, ובאוקטובר 2001 נחתם הסכם ידידות, שיתוף פעולה וביטחון הדדי בין ארמניה לגאורגיה. גאורגיה מקיימת יחסים כלכליים קרובים מאוד עם אזרבייג'ן וטורקיה, שאיתם קשרי ארמניה עוינים ומתוחים, וארמניה היא בעל ברית של רוסיה, איתה ניתקה גאורגיה את היחסים הדיפלומטיים. עם זאת, בגלל הגבולות הסגורים של ארמניה עם טורקיה ואזרבייג'ן והיעדר הגישה לים על ידי ארמניה, גאורגיה ממלאת תפקיד מכריע עבור ארמניה בכל הקשור ליצוא וייבוא של מוצרים וסחורות שונים. יש מסילה בין ארמניה לגאורגיה, שלאורכה מיוצאת מרבית הסחורה הארמנית. בשנת 2009 דורגה ארמניה במקום הרביעי בייבוא סחורות גאורגיות (7.9% מכלל הסחורות שייצאה גאורגיה). ארמניה מייצאת בעיקר חשמל לגאורגיה.
בגאורגיה חיים כ-250,000 ארמנים, המהווים את רוב אוכלוסיית אזור הגבול סאמצחה-ג'אוואחתי עם ארמניה. נשיא גאורגיה הראשון, זוויאד גמסחורדיה, חשד במיעוט הארמני ובשנת 1990 אף הצהיר כי "ארמנים ואזרים החיים בגאורגיה מהווים איום על האומה הגאורגית ורובם אויבים". לאחר פטירתו של גמסחורדיה, הרשויות הגאורגיות החדשות מתייחסות הרבה יותר למיעוט הארמני. בארמניה, כמו בגאורגיה, העיתון החברתי-פוליטי הרפובליקני השבועי "וראסטאן" (רו') הולך לקרנות תקציביות. העיתון מכסה אירועים סוציו-פוליטיים. העיתון "וראסטאן" מיועד הן לארמנים המתגוררים בגאורגיה והן לגאורגים החיים בארמניה. המיעוט הגאורגי בארמניה הוא קטן ביותר (כמה מאות אנשים על פי מפקד 2011).
יער הפנינים של גן הדהארמה

יער הפנינים של גן הדהארמה (בסינית מסורתית: 法苑珠林; בסינית מפושטת: 法苑珠林; בפין-יין: fǎyuàn zhūlín, פָה יְוֵּ'אן ג'וּ לִין) היא אנציקלופדיה בודהיסטית שחוברה בסין בשנת 668 על ידי הנזיר דָאו שְׁה, אשר חי בתקופת שושלת טאנג.
מבנה היצירה

היצירה מורכבת מ-100 מגילות, ומשתמש ביותר מ-400 מקורות שונים. בין המקורות נמצאים טקסטים מתחומי הבודהיזם, הקונפוציאניזם, הדאואיזם, הצֶ'נְוֵיי ועוד.
חשיבות

היצירה כוללת טקסטים בודהיסטיים ולא-בודהיסטיים אשר אינם מופיעים במקורות אחרים, ולפיכך נחשבת מקור חשוב לידע עתיק בתחומים רבים. ציטוטים רבים ממקורות בודהיסטים שאבדו מאז הופכים אותה גם למקור ללמידה על ההיסטוריה של הודו בתקופת ימי הביניים, ועל השינויים הגאוגרפיים שחלו בה.
בתקופת שושלת סונג "יער הפנינים" הוגדרה כחלק מהקאנון הבודהיסטי, ובתקופת שושלת מינג שימש לשחזור אוספים עתיקים של "סיפורים מוזרים".
הערות שוליים

↑  道世
יחסי ארמניה–ונצואלה

| יחסי ארמניה–ונצואלה |
| --- | --- |
ארמניה: ונצואלה


ארמניה: ונצואלה
שטח (בקילומטר רבוע)
29,743: 912,050
אוכלוסייה
2,968,413: 28,433,569
תמ"ג (במיליוני דולרים)
24,212: 482,359
תמ"ג לנפש (בדולרים)
8,157: 16,964
משטר
רפובליקה: רפובליקה פדרלית

יחסי ארמניה–ונצואלה הם היחסים הדיפלומטיים בין ארמניה לוונצואלה.
סקירה כללית

ב-14 ביולי 2005, האספה הלאומית של ונצואלה אימצה החלטה המכירה ברצח העם הארמני.
במהלך המשבר הנשיאותי בוונצואלה בשנת 2019, ארמניה שמרה על עמדה נייטרלית, ולא הציעה הכרה רשמית לא לניקולאס מדורו ולא לחואן גואידו.
נציגויות דיפלומטיות

ארמניה אינה מיוצגת בוונצואלה לא בדרג השגרירות ולא בדרג הקונסוליה.
ונצואלה מיוצגת בארמניה באמצעות שגרירותה במוסקבה, רוסיה.
יער הקופים

| --- | --- |
אין תמונה חופשית
 סוג:  גן חיות, מקלט לחיות
 מיקום:  ישראל יודפת, ישראל
 תקופת הפעילות:  1970 (פינת החי) 1990 (יער הקופים) – הווה
 מספר מינים:  22+
 תצוגות עיקריות:  היער ופינת החי
 מדיניות מגע:  ניתן להאכיל חלק מבעלי החיים אך לא ללטף אותם
 קואורדינטות:  32°50′18″N 35°16′28″E﻿ / ﻿32.838361111111°N 35.274555555556°E﻿ / 32.838361111111; 35.274555555556
 www.kofim.co.il
  (למפת הגליל המערבי מוגדלת) יער הקופים(למפת הגליל המערבי רגילה) יער הקופים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יער הקופים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יער הקופים
 
יער הקופים הוא פארק קופים, גן חיות ופינת חי, הנמצא במושב יודפת ומתמקד בעיקר בגידול קופים. הייחודיות שבפארק היא העובדה שהמבקרים אינם צופים דרך כלובים או גדרות. בפארק  מסלולי הליכה בתוך הכלובים כך שהמבקרים יכולים להאכיל ולראות ישירות את הקופים.
טווס בפארק
הפארק > היסטוריה

יער הקופים החל את דרכו כפינת חי לילדים ביודפת בשנות ה-70. לאחר מכן, הגיעו ראשוני קופי הסנאי מבית גידול בבלגיה ועל שמם נקרא המקום "יער הקופים". כשקופי הסנאי הגיעו הם קיבלו חלקת יער גדולה לחיים בטריטוריה שהפכה לשלהם.
הפארק > האכלות

בניגוד לגני חיות אחרים, ביער הקופים ניתן להאכיל קופי סנאי בזחלים שקונים במקום.
בעלי החיים

בין בעלי החיים בפארק, נמצאים:
קוף סנאי מצוי
מקוק סרטנים
קוף ירוק
חמור הבית
סוס פוני
עז הבית
כבש הבית
דביבון מצוי
יען מצוי
אמו
חמוס
צבי ארץ ישראלי
צב ביצה מצוי
סוס
טווס הודי
ברווזים
ברווז הבית מסוג Crested Duck, ביער הקופים, 2018
יחסי אוסטריה–איטליה

| יחסי אוסטריה–איטליה |
| --- | --- |
אוסטריה: איטליה


אוסטריה: איטליה
שטח (בקילומטר רבוע)
83,871: 301,340
אוכלוסייה
9,118,988: 59,293,250
תמ"ג (במיליוני דולרים)
516,034: 2,254,851
תמ"ג לנפש (בדולרים)
56,589: 38,029
משטר
רפובליקה פדרלית: רפובליקה

בין אוסטריה לבין איטליה מתקיימים יחסים דיפלומטיים מלאים, ושתי המדינות חברות באיחוד האירופי.
היסטוריה

מאז ימי הביניים הייתה לאוסטריה השפעה רבה על המדינות באיטליה, ובעיקר בצפונה, ומאידך אוסטריה הושפעה מאיטליה מבחינה תרבותית, ובעיקר בתחומי האדריכלות והמטבח.
לאחר קונגרס וינה, קיבלה האימפריה האוסטרית את השליטה בממלכת לומברדיה-ונציה, יחד עם ערי המפתח ונציה ומילאנו. בשנת 1848 פרצה מלחמת העצמאות האיטלקית הראשונה, אולם על אף הצלחות ראשוניות הובסו לבסוף כוחות ממלכת סרדיניה, ואוסטריה חזרה לשלוט בצפון איטליה. בשנת 1859 פרצה מלחמת אוסטריה-סרדיניה שהסתיימה כעבור זמן קצר ובעזרת סיוע צרפתי בניצחון איטלקי, ובעקבות כך איבדה אוסטריה את שליטתה במילאנו, והחל תהליך איחוד איטליה. בשנת 1866 סייעה ממלכת איטליה הצעירה לפרוסיה במלחמת אוסטריה–פרוסיה (מלחמת העצמאות האיטלקית השלישית), ובתמורה קיבלה לאחר מכן את ונציה. גם לאחר מכן נותרו עדיין שטחים איטלקיים תחת שליטה אוסטרית טרנטינו וטריאסטה), ובעקבות המתיחות ביצרה אוסטריה את גבולה עם איטליה. בשנת 1876 הציע הארכידוכס אלברכט, דוכס טשן לפתוח במלחמת מנע נגד איטליה, אך התוכנית לא יצאה לבסוף אל הפועל.
בשנת 1882 הצטרפה איטליה לברית המשולשת עם גרמניה ואוסטרו-הונגריה, משום שכעסה על צרפת שהשתלטה על תוניסיה ב-1881, ואיטלקים רבים ראו בתוניסיה מושבה פוטנציאלית.
עם זאת, דעת הציבור באיטליה לא תמכה בהסכם עם אוסטרו-הונגריה מפני שאוסטרו-הונגריה הייתה יריבתה של איטליה במהלך איחוד איטליה. בשנים שלפני מלחמת העולם הראשונה, הציעו אנשי צבא רבים שאיטליה תעבור לצדן של בריטניה וצרפת. הצעה זו התחזקה לאחר הפלישה האיטלקית לטריפולי ומלחמת איטליה-טורקיה, שבמהלכה גרמניה תמכה בעיקר באימפריה העות'מאנית. זוהי הייתה ההוכחה שגרמניה ואוסטרו-הונגריה לא סומכות במאת האחוזים על בני בריתן האיטלקים.
עם פתיחת מלחמת העולם הראשונה באוגוסט 1914 נמנעה איטליה מלפתוח במלחמה, מפני שאוסטרו-הונגריה וגרמניה נקטו קו התקפי, ולפי ההסכם איטליה הייתה צריכה לבוא לעזרתם רק אם הן היו מותקפות. לאיטליה ובריטניה הייתה הסכמה על הים התיכון: בריטניה הייתה צריכה גישה לים התיכון ומעבר לקולוניות שלה באפריקה ובהודו, ואיטליה גבלה בים התיכון. עימות בין שני הציים של המדינות היה גרוע לשתי המדינות. לכן, העדיפה איטליה להימנע מלהיכנס למלחמה עם בריטניה.
בשנת 1915 נכנסה איטליה למלחמה לצד מדינות ההסכמה, ובעקבות כך התנהלו קרבות קשים בין אוסטריה לאיטליה (קרבות הנהר איזונצו, קרב קפורטו, קרב ויטוריו ונטו). לאחר המלחמה קיבלה איטליה את דרום טירול וטריאסטה, ובכך הושלם למעשה איחוד איטליה.
בשנת 1934 התייצב מוסוליני לצד אוסטריה, ואיים על היטלר שאם ינסה לספח את אוסטריה, תתערב איטליה לעזרתה, אולם לאחר ההתקרבות בין השניים והקמת ציר רומא-ברלין, הסכימה איטליה לגרמניה הנאצית לספח את אוסטריה במרץ 1938.
כיום שתי המדינות אשר חולקות גבול של 430 ק"מ ביניהם, חברות באיחוד האירופי ובארגון לשיתוף פעולה ולפיתוח כלכלי, והם משתפות פעולה במגוון תחומים.
נציגויות דיפלומטיות

אוסטריה מחזיקה באיטליה שגרירות ברומא, ו-10 קונסוליות בבארי, בולוניה, פירנצה, ג'נובה, מילאנו, נאפולי, פאלרמו, טריאסטה, טורינו, ונציה וורונה.
איטליה מחזיקה באוסטריה שגרירות בווינה, ו-6 קונסוליות בפלדקירך, אינסברוק, גראץ, קלגנפורט, לינץ וזלצבורג
.
יחסי אוסטרליה–הונדורס

| יחסי אוסטרליה–הונדורס |
| --- | --- |
אוסטרליה: הונדורס


אוסטרליה: הונדורס
שטח (בקילומטר רבוע)
7,741,228: 112,090
אוכלוסייה
26,778,707: 10,870,831
תמ"ג (במיליוני דולרים)
1,723,827: 34,401
תמ"ג לנפש (בדולרים)
64,373: 3,164
משטר
מונרכיה חוקתית   דמוקרטיה פרלמנטרית: רפובליקה נשיאותית

יחסי אוסטרליה–הונדורס הם היחסים הדיפלומטיים הרשמיים שבין הקהילייה של אוסטרליה לבין רפובליקת הונדורס.
סקירה כללית

אוסטרליה והונדורס משתתפות שתיהן בפורום הבינלאומי לשיתופי פעולה - מזרח אסיה-אמריקה הלטינית ולוקחות בו חלק פעיל. אוסטרליה היא מדינה משקיפה בארגון סיכ"ה - Sistema de la Integración Centroamericana, מערכת האינטגרציה של מדינות מרכז אמריקה.
ב-2001 הקימה הממשלה האוסטרלית את ארגון COALAR - המועצה האוסטרלית לקשרים עם אמריקה הלטינית. המועצה פעילה בכל תחומי העניין החל מעסקים, כלכלה וחינוך, עד לתיירות ושיתופי פעולה תרבותיים.
2,300 אוסטרלים נכנסים לתוך גבולות הונדורס מדי שנה בשנה. לאזרחי הונדורס ישנן הטבות רבות במערכת החינוך האוסטרלית בעת רישום אליה - בין החודשים אפריל ליוני הם זכאים למלגות מיוחדות ולמורים פרטיים שיעזרו. אוסטרליה עוזרת רבות להונדורס בענייני פיתוח, היות שמדובר במדינה מתפתחת ללא משאבים מיוחדים וגירעונות כספיים. אוסטרליה תרמה כ-100 מיליון דולר אמריקאי להונדורס בין השנים 2010–2014.
ייצוג

אוסטרליה אינה מיוצגת בהונדורס בדרג השגרירות. אוסטרליה מיוצגת באוסטרליה בדרג הקונסולרי באמצעות שגרירות שהיא מחזיקה בטגוסיגלפה, בירת המדינה.
הונדורס מיוצגת באוסטרליה בדרג השגרירות באמצעות שגרירות רשמית שהיא מחזיקה בקנברה, בירת המדינה. הונדורס מיוצגת באוסטרליה גם בדרג הקונסולרי באמצעות קונסוליה שהיא מחזיקה בסידני, העיר הגדולה ביותר במדינה.
ביקורים מדרג גבוה > מאוסטרליה להונדורס

ספטמבר 1984 - ביל היידן, שר החוץ של אוסטרליה
פברואר 2017 - פיליפ רודוק, השגריר המיוחד האוסטרלי לזכויות אדם
ביקורים מדרג גבוה > מהונדורס לאוסטרליה

אוגוסט 1985 - אדגרו פז ברניקה, שר החוץ ההונדורי
יעל קרמסקי

| --- | --- |

 לידה:  9 בפברואר 1961 (בת 63) קריית חיים, ישראל 
 
יעל קרמסקי (נולדה ב-9 בפברואר 1961) היא במאית תיאטרון ישראלית. עסקה בכוריאוגרפיה עד שנת 1998; מורה וראש המסלול למשחק בחוג לאמנות התיאטרון באוניברסיטת תל אביב.
גלריית תמונות מהצגות שביימה

יוני זיכהולץ, עידית נוידרפר ועודד סמו בהצגה "מחזה חלום", תיאטרון "המעבדה", 2003
רוני מוסנזון נלקן, נורי יעקבי ויונתן ניב במופע "מגדל פורח באוויר", "פסטיבל ישראל", 2007
יואב הייט בהצגה "עין לטושה", "פסטיבל תיאטרון קצר", "צוותא", 2008
חוה אורטמן ויפתח אופיר בהצגה "רוחות", "תמונע", 2009
דורון תבורי בהצגה "בתוך בדידות של שדות כותנה", תיאטראות "הרצליה" ו"תמונע", 2010
נמרוד ברגמן בהצגה "בתוך בדידות של שדות כותנה", תיאטראות "הרצליה" ו"תמונע", 2010
דורון תבורי, נעמי יואלי, אייל זוסמן ומיכל ויינברג בהצגה "פספורט", 2014
נעמה שפירא, אייל זוסמן, יוסף אלבלק, מיכל ויינברג ועמית דרוקר בהצגה "האזרח ק'", 2015
ערן שראל ויוסף אלבלק בהצגה "האזרח ק'", "מרכז ענבל" בסוזן דלל ו"הבימה", 2015
ירדן גלבוע בהצגה "לאה", 2018
דינה בליי, יואב הייט, איל זוסמן ואליזבט וויסמן בהצגה "בסימן הלוטוס", 2021
כוריאוגרפיות

| שנה | שם המופע | אודות | תיאטרון | מידע נוסף |
| --- | --- | --- | --- | --- |
| 1998 | הגיגית | פרויקט בין תחומי המשלב ארבע רקדניות, כנר ושחקן | בית ציוני אמריקה, תל אביב, פסטיבל על חבל דק, תל אביב, הזירה הבין-תחומית, ירושלים, מוזיאון ינקו דאדא, עין-הוד | ערב מחוה לגרטרוד קראוס |
| 1997 | תנועה מקומית | כוריאוגרפיה לשתי רקדניות | בית ציוני אמריקה, תל אביב | פסטיבל חדרים, בית ציוני אמריקה, תל אביב |
| 1996 | גולם | כוריאוגרפיה לרקדנית ושחקן | מרכז סוזן דלל, תל אביב, הזירה הבין-תחומית, ירושלים |  |
| 1994 | אישם | פרויקט בין תחומי המשלב שתי רקדניות, זמרת אופרה, כנר, ולוליין | מרכז סוזן דלל, תל אביב, הזירה הבין-תחומית, ירושלים |  |
| 1994 | אנך 3 | פרויקט בין תחומי לזמרת אופרה ורקדנית | פסטיבל אביב טעון מחול, מרכז סוזן דלל, תל אביב; הזירה הבין-תחומית, ירושלים |  |
| 1992 | vertical 2 | סולו בביצוע של קרמסקי למוזיקה מקורית של עודד זהבי | Dia Art Foundation, Laban center, New York |  |
| 1991 | Vertical 1 | סולו בביצוע של קרמסקי למוזיקה מקורית של עודד זהבי | Movement Research, Laban center, New York |  |
| 1990 | First Arrival | כוריאוגרפיה לשני רקדנים | Movement Research, P.S 122, New York |  |
| 1990 | Ropes | כוריאוגרפיה לשתי רקדניות | Movement Research, P.S. 122 |  |
כוריאוגרפיה להצגות

| שנה | הצגה | מקום | מידע נוסף |
| --- | --- | --- | --- |
| 2014 | הדה גאבלר | האקדמיה לאומנויות המופע בציריך |  |
| 2004 | הדיבוק | התיאטרון ההונגרי של קלוז', רומניה | ההצגה זכתה בפרס התיאטרון להצגה הטובה ביותר ברומני |
לקריאה נוספת

ד"ר לאה גילולה, "פצע הדחייה: על הצגת בתוך הבדידות של שדות הכותנה" מאת ברנאר-מארי קולטס", בתוך כתב העת במות ומסך, עמ' 5–21.
הערות שוליים

↑  בסימן הלוטוס - שפה חזותית מובהקת / מירב יודילוביץ', אתר הבמה
↑  ענת זכריה, יעל קרמסקי: "המילים כבר לא מספיקות"
↑   ננו שבתאי, הנפש של "לאה" מדברת על ואל נפש האדם, באתר הארץ, 16 בדצמבר 2018
יחסי אוסטרליה–המלדיביים

| יחסי אוסטרליה–המלדיביים |
| --- | --- |
אוסטרליה: המלדיביים


אוסטרליה: המלדיביים
שטח (בקילומטר רבוע)
7,741,228: 298
אוכלוסייה
26,778,707: 528,271
תמ"ג (במיליוני דולרים)
1,723,827: 6,600
תמ"ג לנפש (בדולרים)
64,373: 12,494
משטר
מונרכיה חוקתית   דמוקרטיה פרלמנטרית: רפובליקה נשיאותית

יחסי אוסטרליה–המלדיביים הם היחסים הדיפלומטיים הרשמיים שבין הקהילייה של אוסטרליה לבין רפובליקת המלדיביים.
סקירה כללית

אוסטרליה והמלדיביים כוננו יחסים דיפלומטיים בתחילת 1974, כאשר השגריר הראשון של אוסטרליה שאינו תושב אוסטרליה הציג את אמנתו ב-17 בפברואר 1974. עם הצטרפות האיים המלדיביים לחבר העמים הבריטי ב-1983 והצטרפותה מחדש ב-2020 לאחר פרישתה ב-2016, שתי המדינות החליפו נציבים עליונים ביניהן.
בעבר יוצגה אוסטרליה במלדיביים באמצעות הנציב העליון בקולומבו, סרי לנקה, אך בפברואר 2022 הודיעה אוסטרליה על תוכניות לפתוח נציבות עליונה במאלה כחלק מסדרת צעדים של ממשלת מוריסון לשיפור היחסים הדו-צדדיים של אוסטרליה באזור צפון מזרח האוקיינוס ההודי.
יחסים כלכליים

סך הסחר הדו-צדדי עמד על 160 מיליון דולר אוסטרלי ב-2018, מתוכם 46 מיליון דולר אוסטרלי יצוא סחורות אוסטרלי, בעיקר מזון ומשקאות. אוסטרליה היא גם שותפה לפיתוח, התומכת בפרויקטים הקשורים לשינויי אקלים, ממשל ובטיחות ימית, ומהווה מקור משמעותי למלגות חינוכיות לסטודנטים מלדיביים. סך הסיוע האוסטרלי הרשמי לפיתוח לאיים המלדיביים בשנים 2019–2020 היה תקציב של 2.6 מיליון דולר אוסטרלי.
נציגויות דיפלומטיות

המלדיביים מיוצגת באוסטרליה באמצעות הנציב העליון שלה בסינגפור, ובנוסף מחזיקה קונסוליית כבוד במלבורן.
אוסטרליה מיוצגת במלדיביים באמצעות הנציבות העליונה שלה בקולומבו, סרי לנקה.
יער דין

יער דין. מבט מרוס שעל הנהר ויי (Ross-on-Wye) לעבר סלע סיימונדס יאט (Symonds Yat Rock).


יער דין (באנגלית: Forest of Dean) הוא אזור גאוגרפי והיסטורי במחוז גלוסטרשייר שבאנגליה.
צורת אזור יער דין - משולש המשתרע בין הנהר וואי במערב ובצפון, הנהר סוורן בדרום והעיר גלוסטר במזרח. שטחו של האזור כ-110 קמ"ר, והוא מיוער ברובו. יער דין הוא היער העתיק ביותר באנגליה הקיים כיום. חלקים מהיער משתרעים מעבר לגבול מחוז גלוסטרשייר לתוך ויילס.
היסטוריה

יער דין הוכרז כיער מלכותי על ידי ויליאם הכובש, לפני כמעט 1,000 שנים, במטרה להפוך את היער לאזור ציד מלכותי. אזור היער היה מיושב עוד קודם לכיבוש אנגליה על ידי הנורמנים בשנת 1066. ביער התגלו יישובים מתקופת הברזל וכן מספר יישובים רומיים, בשל מרבצי עפרות הברזל שבאזור, ומרבצי הפחם. אף על פי שמאז תקופת ויליאם הכובש היה היער יער מלכותי (היינו אתר ציד בו מותר רק לבני בית המלוכה הבריטי לצוד), בשל מרבצי עפרות הברזל, נותרו באזור היער שטחי כרייה של מתכות ופחם. על אף היותו של היער שטח מלכותי, העניק אדוארד הראשון זכות לכל תושבי היער (אנשים שנולדו בכפרים המצויים בשטח היער) הרשאה מלכותית לכרות בו פחם.
מעצי היער נבנו ספינות רבות עבור הצי המלכותי בהם הספינה "ויקטורי" של האדמירל הוריישו נלסון.
ריבויים של מרבצי הפחם באזור הביאו להקמת מכרות רבות בתקופת המהפכה התעשייתית. הכרייה המסחרית של פחם באזור הופסקה בשנת 1965.
כיום מהווה אזור היער אתר תיירות והכפרים בו מתפרנסים בעיקר מתיירות הנופש המקומית.
חי וצומח

באזור יער דין צומחים בעיקר עצים ירוקי עד, ובעיקר עצי אלון אולם גם צפצפות, אשוח דאגלס ואורנים.
בעבר היו ביער איילים רבים, אולם אלה נכחדו באזור בשל ציד רב. לאחר מלחמת העולם השנייה הושבו האיילים ליער. הסנאים האדומים שהיו באזור נכחדו, אולם ניתן למצוא ביער סנאים אפורים רבים. ביער מצויים גם חזירי בר רבים.
אתרים בעלי חשיבות ביער

מערות קלירוול
רכבת יער דין
היער בתקשורת ובספרות

"היער בין העולמות" הוא יער דמיוני שמוזכר בספר אחינו של קוסם. היער הוא מקום שמקשר בין עולמות רבים, ואליו מגיעים גיבורי הספר, פולי ודיגורי, לאחר שנגעו בטבעות קסם, נאמר כי puzzlewood, שנמצא ביער דין שימש השראה ללואיס עבור היער שבין עולמות.
ביער מוקמה עלילת סדרת הטלוויזיה הבריטית "בראשית" (אף שזו צולמה ביערות בקרבת לונדון). כמו כן צולמו במערות קלירוול סדרות טלוויזיה רבות והסרט "Outlaw" משנת 2007 צולם אף הוא באזור קולפורד שביער.
בספר "הארי פוטר ואוצרות המוות" מוצאים הארי פוטר וחבריו את חרבו של גריפינדור ביער דין.